
RAPORT 
pentru numirile finale în vederea ocupării posturilor vacante din cadrul Consiliului de Administraţie la HORTICULTURA S.A. Timişoara
Pentru cele 7 posturi vacante din cadrul Consiliului de Administraţie la Horticultura S.A. procedura de selecţie a fost declanșată prin aprobarea Hotărârii Consiliului Local al Municipiului Timişoara nr. 389/17.07.2018. 
În baza Hotărârii Consiliului Local al Municipiului Timişoara nr. 498/24.10.2018 au fost aprobate Planul de selecţie – componenta integrală şi Profilul personalizat al Consiliului de Administraţie la Horticultura S.A.
Expertul independent - Cabinet individual de psihologie Delia Vîrgă a propus şi recomandat profilul candidatului cu următoarele competenţe, trăsături şi cerinţe:
1. Competenţe specifice sectorului (cunoştinţe în domeniul horticultură)
1. Competenţe profesionale de importanţă strategică (viziune şi planificare strategică, capacitatea de luare a deciziilor şi de evaluare a impactului acestora asupra întreprinderii şi angajaţilor acesteia, marketing strategic, managementul riscului, legislaţie, finanţe şi contabilitate)
1. Guvernanţa corporativă (competenţe de guvernanţa corporativă, monitorizarea performanţei)
1. Social şi personal (abilităţi de comunicare şi negociere, capacitatea de analiză şi sinteză, abilităţi de relaţionare)
1. Trăsături (integritate şi reputaţie, independenta, expunere politica, aliniere cu Scrisoarea de asteptari)
1. Cerinţe prescriptive şi proscriptive (numar de mandate).
Publicitatea ocupării posturilor vacante s-a realizat prin publicarea anunţului de selecţie în presa scrisă („Bursa” şi „Ziarul Financiar”) şi pe pagina de internet a societăţii.
Expertul independent a evaluat dosarele de candidatură depuse în termen şi a întocmit lista lungă şi lista scurtă a candidaţilor.
În urma analizei listei scurte întocmite de către expertul independent, Comisia de selecţie constituită prin Hotărârea Consiliului Local al Municipiului Timişoara nr. 308/2017, a solicitat candidaţilor admişi să depună în scris şi la termenul stabilit declaraţia de intenţie.
	Au fost depuse, în plic închis, în termen, următoarele declaraţii de intenţie:
	Nr. crt.
	Nume şi prenume
	Numărul şi data înregistrării Declaraţiei de intenţie

	1. 
	Iepan Flaviu-Nelu
	SC2018-28523/29.11.2018

	2. 
	Drăgila Andrei
	SC2018-28858/04.12.2018

	3. 
	Panici Caiță
	SC2018-28984/05.12.2018

	4. 
	Olteanu Ramona Isabela
	SC2018-29051/05.12.2018

	5. 
	Sandu Diana Maria
	SC2018-29206/06.12.2018

	6. 
	Chira Claudiu-Martin
	SC2018-29337/06.12.2018

	7. 
	Gaiță Ionuț
	SC2018-29514/07.12.2018



În cadrul interviului, candidaţii admişi în lista scurtă, au fost evaluaţi individual pe baza criteriilor aprobate prin HCL. nr. 498/24.10.2018, prin notarea fiecărui criteriu cu note de la 1-5. Excepție a făcut dl Iepan Flaviu-Nelu care a absentat de la susținerea acestei probe.
În urma verificării referinţelor şi a istoricului profesional al fiecărui candidat şi în baza punctajelor obţinute de aceştia în raport cu criteriile de evaluare, inclusiv pe baza declaraţiei de intenţie a acestora şi a  integrării rezultatelor analizei declaraţiilor de intenţie în matricea profilului de candidat, clasificarea candidaţilor pentru funcţiile vacante de membri în Consiliul de Administraţie la Horticultura S.A. Timişoara este următoarea:
	Nr. crt.
	Nume şi prenume candidat
	Punctaj
	Descriere profil candidat
	Persoane care intră sub incidenţa art. 28, alin. (4) din OUG nr. 109/2011

	1
	Drăgila Andrei
	54,00
	Specializare şi experienţă în domeniul horticultură
	

	2
	Olteanu Ramona Isabela
	51,50
	Specializare în domeniul economic
	Regia Autonomă „Administrația Canalului Navigabil Bega” Timiș

	3
	Gaiță Ionuț
	50,00
	Specializare şi experienţă în domeniul științelor inginerești
	

	4
	Chira Claudiu-Martin
	46,50
	Specializare şi experienţă în domeniul zootehnie, masterat horticultură
	

	5
	Sandu Diana Maria
	44,50
	Specializare în domeniul economic și științe inginerești
	

	6
	Panici Caiță
	42,25
	Specializare în domeniul medicină veterinară
	



Comisia apreciază că acei candidaţi care au obţinut cel puţin 40 de puncte îndeplinesc condiţiile şi criteriile de evaluare în vederea numirii în funcţia de membru în Consiliul de Administraţie.
Potrivit art. 28 alin. (3) din OUG nr. 109/2011 privind guvernanţa corporativă a întreprinderilor publice, cel puţin doi dintre membrii consiliului de administraţie trebuie să aibă studii economice sau juridice şi experienţă în domeniul economic, juridic, contabilitate, de audit sau financiar de cel puţin 5 ani.
În conformitate cu prevederile art. 28 alin. (4) din OUG nr. 109/2011, din consiliul de administraţie poate face parte cel mult un membru din rândul funcţionarilor publici sau altor categorii de personal din cadrul autorităţii publice tutelare ori din cadrul altor autorităţi sau instituţii publice.

MONICA PFEIFER .......................................

